open-index/open-wikipedia-markdown huggingface dataset:
Eino Kalima

**Eino Armas Kalima** (vuoteen 1906 **Landgren**, 19. huhtikuuta 1882 Sääminki – 14. helmikuuta 1972 Helsinki) oli suomalainen teatterinjohtaja ja ohjaaja sekä professori.

Eino Kalima syntyi Säämingin Kallislahdessa tilanomistaja ja valtiopäivämies Hugo Landgrenin perheeseen. Hänen veljensä oli kielitieteilijä Jalo Kalima. Eino Kalima kävi koulua Savonlinnassa ja pääsi ylioppilaaksi Suomalaisesta Realilyseosta 1900. Sen jälkeen hän valmistui kandidaatiksi Helsingin yliopistosta ja opiskeli stipendiaattina Moskovassa (1904–1907) ja Pietarissa (1907–1908). Tällöin hän perehtyi hyvin venäläiseen teatteriin ja alkoi kääntää venäläistä näytelmäkirjallisuutta. Hän toimi myös kirjallisuudentutkijana ja näytelmäkriitikkona.

Venäjän vallankumous esti Kaliman suunnittelemat jatko-opinnot Venäjällä. Kotimaahan palattuaan hän ryhtyi kirjallisuus- ja teatteriarvostelijaksi ja kirjallisuuden suomentajaksi. Maltillisen ja älykkään kriitikon maineeseen noussut Kalima otettiin 1913 Kansallisteatterin johtokuntaan ja 1914 sen apulaisjohtajaksi. Suomen itsenäistyttyä hän toimi pitkäaikaisena Kansallisteatterin johtajana vuosina 1917–1950. Hänen tehtäviinsä kuului myös teatterin pääohjaajana toimiminen. Slaavilaisten kielten taitajana hän ohjasi paljon venäläisiä, puolalaisia ja tšekkiläisiä näytelmiä. Taiteellisen työn osalta Kalima tunnetaan etenkin Tšehov-kääntäjänä ja -ohjaajana. Kaliman tunnetuimpia Tšehov-käännöksiä ovat *[[Kirsikkapuisto]]* (1960) ja *[[Vanja-eno]]* (1960). Lisäksi hänet tunnetaan muun muassa Leo Tolstoin *[[Anna Karenina]]n* alkuperäisenä kääntäjänä. Näyttämökaudelle 1965-66 Kalima ohjasi kolmannen versionsa *Vanja-enosta*. Se esitettiin Kansallisteatterin pienellä näyttämöllä.

Eino Kalima sai professorin arvonimen vuonna 1947. WSOY julkaisi hänen muistelmansa vuonna 1962 nimellä *Sattumaa ja johdatusta: muistelmia.* Kaliman mukaan on nimetty *Eino Kalima -palkinto*. Sen jakaa joka kolmas vuosi erillinen palkintolautakunta, johon on kuulunut muun muassa teatteriarvostelijoita, ansiokkaasta Suomen Kansallisteatterissa tehdystä ohjauksesta.

## Lähteet
Beyers Naudé

**Christiaan Frederick Beyers Naudé** (10. toukokuuta 1915 – 7. syyskuuta 2004) oli eteläafrikkalainen afrikaaneri pappi, teologi ja apartheidin vastustaja.

Naudé oli isänsä tavoin Etelä-Afrikan reformoidun kirkon pappi ja liittyi nuorena myös Broederbondiin, jota hänen isänsä oli ollut perustamassa. Hän alkoi kuitenkin epäillä kirkkonsa saarnaamaa apartheid-järjestelmän siunaavaa rotuoppia osallistuttuaan roduttomiin jumalanpalveluksiin 1950-luvulla. Sharpevillen verilöylyn jälkeen vuonna 1960 hänen epäilyksensä kirkon oppia kohtaan lisääntyivät ja hän oli samana vuonna ainoa Etelä-Afrikan reformoidun kirkon edustaja, joka kannatti Kirkkojen maailmanneuvoston julistusta, joka hylkäsi apartheidin teologisen pohjan.

Vuonna 1963 hän erosi tehtävästään seurakuntapastorina ja myös luopui Broederbondin jäsenyydestä. Vuonna 1980 hänet hyväksyttiin papiksi Etelä-Afrikan mustien reformoituun kirkkoon. Vuodesta 1977 vuoteen 1984 hän oli hallituksen kommunismin hävittämislain voimalla annetun pannamääräyksen alaisena.  Pannamääräyksen päätyttyä hänestä tuli Etelä-Afrikan kirkkojen neuvoston pääsihteeri arkkipiispa Desmond Tutun jälkeen.  Hän kuului myös ainoana afrikaanerina ANC:n delegaatioon maan demokratisoimisneuvotteluissa 1990-luvun alussa, vaikka ei virallisesti koskaan ollut puolueen jäsen.

## Lähteet
Luettelo Afrikan keskuspankeista ja valuutoista

Tässä artikkelissa on listattu Afrikan valuutat ja keskuspankit. 

Afrikassa on lukuisten kansallisten keskuspankkien ja kansallisten valuuttojen lisäksi yksi 14 maan yhteinen valuutta, CFA-frangi. CFA-frangi jakautuu kahteen alueeseen, joilla on omat keskuspankkinsa: Länsi-Afrikan valtioiden keskuspankki  (BCEAO) ja Keski-Afrikan valtioiden keskuspankki (BEAC).

## Katso myös
*Afrikan talous

## Lähteet
Piri

**Piri** tarkoittaa seuraavia asioita ja henkilöitä:

* piri, korealainen soitin
* piri, slanginimitys amfetamiinille
* Piri, Auran Panimon valmistama limonadimerkki
* Piri, miehen etunimi:
** Piri Reis (1445–1554), osmanien amiraali
** Piri Weepu (s. 1983), uusiseelantilainen rugby-pelaaja
* Piri, sukunimenä:
** Jukka Piri (s. 1985), suomalainen väkivaltarikollinen
** Kati Piri (s. 1979), alankomaalainen poliitikko ja europarlamentaarikko
** Markku Piri (s. 1955), suomalainen tekstiilitaiteilija
** Pentti Piri (k. 1597), suomalainen nuijasodan kapinapäällikkö
** Santtu Piri, suomalainen työläisrunoilija ja suomentaja
* Piri, taiteilijanimenä:
** Sophie Leigh McBurnie, ''Piri' (s. 1999), englantilainen muusikko, laulaja-lauluntekijä ja tuottaja
** Kari ”Piri” Eloranta (s. 1956), suomalainen jääkiekkoilija, jalkapalloilija ja valmentaja 
* Piri, paikkakuntana:
** Piri, kunta Angolassa.
Juan Pablo Sorín

**Juan Pablo "Juanpi" Sorín** (s. 5. toukokuuta 1976 Buenos Aires, Argentiina) on argentiinalainen jalkapalloilija. Hän pelasi yleensä vasemmalla laidalla joko puolustuksessa tai keskikentällä.

Sorín edusti viimeisenä seuranaan Brasilian pääsarjan Cruzeiroa. Aiemmin hän pelasi Argentinos Juniorsissa, Juventuksessa, River Platessa, Cruzeirossa, Laziossa, FC Barcelonassa, Paris Saint-Germainissa, Villarrealissa ja Hamburg SV:ssä.

Sorín lukeutui Argentiinan maajoukkueen avainpelaajiin. Hän edusti Argentiinaa MM-kisoissa vuosina 2002 ja 2006, joista ensimmäisellä kerralla hän pelasi Argentiinan kolmesta ottelusta kaksi kokonaan ja kolmannesta 63 minuuttia ennen tuloaan vaihtoon sekä jälkimmäisellä kerralla alusta loppuun kaikki Argentiinan ottelut lukuun ottamatta jatkopaikan kannalta merkityksetöntä viimeistä alkulohko-ottelua. Hän pelasi kaikkiaan 75 maaottelua ja teki niissä 11 maalia vuosina 1995–2006.

## Lähteet
Beorn

**Beorn** on J. R. R. Tolkienin kirjassa *[[Hobitti eli sinne ja takaisin]]* esiintyvä henkilöhahmo. Hän on ihminen, joka voi muuttua suureksi karhuksi. Beorn elää kesyjen hevostensa kanssa puisessa talossa Sumuvuorten ja Synkmetsän välissä.

Beorn vastaanottaa Bilbon, Gandalfin ja kolmetoista kääpiötä luokseen ja auttaa heitä. Viiden armeijan taistelussa Beorn pelastaa Thorinin örkeiltä ja tappaa heidän johtajansa Bolgin. Myöhemmin hänestä tulee Anduinin laakson ihmisten päällikkö, ja hänen mukaansa tuota kansaa kutsutaan beorningeiksi.

''Hobitti''-elokuvatrilogiassa Beornia näyttelee Mikael Persbrandt.
Thorin

Thorin tarkoittaa "Myrskyjumalattaren poikaa" ja on kääpiön nimi norjalaisessa mytologiassa. J. R. R. Tolkien lainasi tämän nimen kolmelle kääpiökuninkaalle fiktiivisessä Keski-Maan maailmassaan:

*Thorin I
*Thorin II Tammikilpi, Bilbo Reppulin ystävä Hobittissa
*Thorin III Kivikypärä
Olavi Laaksonen

**Kaarlo Olavi Laaksonen** (26. heinäkuuta 1921 Turku – 27. lokakuuta 2004 Turku) oli Suomen jalkapallomaajoukkueen päävalmentaja vuosina 1962–1974. Laaksonen oli pelaajaurallaan maalivahti Turun Tovereissa (TuTo) vuoteen 1956 saakka ja toimi samalla joukkueen valmentajana. Hän pelasi 21 A-maaottelussa ja edusti Suomea Helsingin olympialaisissa 1952.

Vuonna 1962 Laaksonen valittiin Suomen jalkapallomaajoukkueen valmentajaksi. Maajoukkue pelasi Laaksosen aikana hyvin ja saavutti Pohjoismaiden-mestaruuden vuosina 1964 ja 1966. Sensaationa pidettiin kotivoittoa Espanjasta vuonna 1969. Laaksosen valmennuskaudella maajoukkue pelasi 88 maaottelua, joista se voitti 15 ja pelasi 21 kertaa tasan.

Maajoukkueuransa jälkeen Laaksonen toimi vielä TPS:n valmentajana vuosina 1975–1977. Tuolloin turkulaiset saavuttivat toistaiseksi viimeisimmän Suomen mestaruutensa vuonna 1975, ja vuoden 1977 päätteeksi joukkue sai SM-pronssia.

Laaksonen pelasi myös jääkiekkoa ja valmensi muun muassa TuTo:n jääkiekon edustusjoukkuetta kaudella 1959–1960. Käsipallossa hän voitti TUL:n mestaruuksia.

## Lähteet

## Aiheesta muualla
*Muistokirjoitus Jalkapallovalmentaja-lehdessä
*TPS:n historia (Word-tiedosto)
Das Wesen des Christentums

**Das Wesen des Christentums** (Kristinuskon olemus) on vuonna 1841 julkaistu Ludwig Feuerbachin kirja. Kirja selittää Feuerbachin filosofiaa ja arvostelee uskontoa. Feuerbachin teoriaa vieraantumisesta käytettiin myöhemmin Karl Marxin vieraantumisteoriassa. Teosta ei ole suomennettu. 

## Aiheesta muualla

* Ludwig Feuerbach: ''The Essence of Christianity'' (The Feuerbach Internet Archive)
Dungeon Siege

**Dungeon Siege** on Gas Powered Gamesin kehittämä vuonna  julkaistu toimintaroolipeli, jossa pelaajan tehtävänä on pelastaa Ehbin kuningaskunta. Pelaaja voi valita onko hän maagi, jousiampuja vai lähitaistelija. Pelin on suunnitellut Chris Taylor ja sen musiikin on säveltänyt tunnettu pelimusiikin säveltäjä Jeremy Soule. Vuonna 2005 pelille ilmestyi jatko-osa *[[Dungeon Siege II]]*.

*Dungeon Siegessä* pelihahmojen kehitys on toteutettu tavallisesta poikkeavalla tavalla. Hahmon luokka ei edeltä käsin määrää taitoja tai aseita, vaan hahmon kyvyt perustuvat pelissä hankittuun kokemukseen. Jos hahmo esimerkiksi käyttää paljon loitsuja, hänestä tulee ennen pitkää taitava maagi.

Toinen tavanomaisesta poikkeava ratkaisu on pelin sisällön lataus tietokoneen muistiin vähitellen, jolloin lataustaukoja ei ole juuri lainkaan, ja pelimaailma on yksi valtava kokonaisuus, eikä kokoelma erillisiä kenttiä.

Pelaaja voi hankkia hahmonsa lisäksi seurueeseen lisää jäseniä, joista osa perii maksun, jos heidät haluaa seurueeseensa. Pelissä on myös verkkopelimahdollisuus joko lähiverkon, internetin tai ZoneMatchin kautta.

## Muu media

Vuonna 2008 julkaistiin Uwe Bollin elokuva *[[In the Name of the King: A Dungeon Siege Tale]]*, joka perustuu peliin.

## Vastaanotto
GameSpot antoi pelille arvosanaksi 8.4/10 arvostelussaan.

## Lähteet

## Aiheesta muualla
* 
* Microsoft Games Studios – Dungeon Siege 
* Hyödyllisiä resursseja ja muutoksia, ''Dungeon Siege''
Kraatterijärvi

**Kraatterijärvi** on voi tarkoittaa muiden muassa seuraavia:
* Tulivuoren kraatterissa oleva järvi
* Asteroidin törmäyskraatteriin syntynyt järvi
Aboa

**Aboa** on Suomen tutkimusasema Etelämantereella. Aboa rakennettiin vuonna 1988 Etelämantereelle Kuningatar Maudin maalle. Aboa sijaitsee noin 130 kilometrin päässä rannikolta Vestfjellan vuoristossa Basen-nimisellä nunatakilla eli jäätiköstä esiin työntyvällä vuorenhuipulla. Nimi Aboa on peräisin Turun latinankielisestä nimestä. Aboan suunnittelusta ja rakentamisesta vastasi Valtion teknillinen tutkimuskeskus ja rahoituksesta kauppa- ja teollisuusministeriö.

Aboa peruskorjattiin ja laajennettiin Etelämantereen kesän 2002–2003 aikana. Aseman päärakennusta laajennettiin uudella saunalla, teknisellä tilalla sekä kahdella asuinhytillä. Erilleen päärakennuksesta asennettiin kaksi uutta asuin- ja työkonttia tutkijoille. Aseman muodostavat päärakennus, kolme asuin-/työkonttia, kaksi laboratoriokonttia, varastokontit, kaarihalli, generaattorirakennus sekä ajoneuvohalli. Aboaa kehitetään jatkuvasti. Kausilla 2003–2004 asennettiin aurinkopaneeleita ja tuuliturbiineja tuottamaan energiaa ympärivuotisten automaattisten mittausten ylläpitämiseksi.

Laajennuksen jälkeen Aboa on tarjonnut työ- ja asuintilat 12 hengen retkikunnille. Tilapäisesti asemalle voidaan majoittaa 18 henkilöä. Aboa on asutettu vain antarktisen kesän aikana, keskitalvella pohjoiskalottiin nähden. Silloin olosuhteet ovat kaikkein parhaat tutkimukselle, sillä lämpötila on vain 0–15 °C pakkasen puolella.

Perusparannustöitä jatkettiin 2015–2016 jolloin ajoneuvohalli katettiin uudelleen sekä kaarihallin pressu ja ovi vaihdettiin. Viimeisimpien muutostöiden jälkeen Aboa tarjoaa hyvät työ- ja asuintilat 15 hengen retkikunnille. Parhaimmillaan asemalle voidaan majoittaa jopa 21 henkilöä.

Aboan naapurissa, vain 200 metrin päässä, sijaitsee Ruotsin tutkimusasema Wasa. Aboa ja Wasa muodostavat yhdessä Nordenskiöld Base Camp -tukikohdan. Asemien välillä on tiivistä yhteistyötä logistiikassa ja tutkimuksessa.

## Lähteet
Enkooderi

**Enkooderi** on laite, ohjelma tai niiden yhdistelmä, joka pakkaa, salaa, kätkee, yhdistää tai muuttaa informaatiota jonkin algoritmin mukaisesti, jolloin informaatio voidaan tallentaa tai siirtää helpommin, nopeammin ja turvallisemmin. 

Digitaalitekniikassa enkooderilla eli *kooderilla* tarkoitetaan kombinaatiopiiriä, joka muuntaa yksikäsitteistä binäärikoodia yksikäsitteiseksi binääriluvuksi.
Kooderin sisääntulossa on *m* kappaletta ottosignaaleja, jotka koodataan *n* kappaleeksi antosignaaleja. 

Enkooderin vastakohta on dekooderi, joka tekee päinvastaisen muunnoksen kuin enkooderi, eli muuttaa informaation jälleen alkuperäiseen tai lähellä alkuperäistä olevaan muotoon, mikäli enkooderi käyttää häviöllistä algoritmia.

## Katso myös
* Koodekki
* Pakkausalgoritmi 

## Lähteet
Erebor

**Yksinäinen vuori** (sindariksi **Erebor**) on paikka J. R. R. Tolkienin luomassa kuvitteellisessa Keski-Maassa. Se sijaitsee Synkmetsän itäpuolella, Vuolasta Virtaa pohjoiseen Pitkäjärvessä sijaitsevasta Esgarothista.

Yksinäinen vuori sijaitsee satojen kilometrien päässä muista vuorijonoista. Sen etuportti oli suunnattu etelää kohden. Koko vuori oli halkaisijaltaan noin 15 kilometriä.

Yksinäinen vuori oli pitkään kääpiöiden valtakuntaa. He olivat taitavia kivitöissä ja he lisääntyivät ja rikastuivat vuorellaan. Nämä rikkaudet herättivät lohikäärme Smaugin kiinnostuksen.

Thorin Tammikilven ollessa metsästämässä Smaug saapui vuorelle, valtasi sen ja kaappasi kullan itselleen. Thráin II ja useat muut kääpöit pakenivat Smaugia salakäytävän kautta. Tämän jälkeen kääpiöt asuivat monia vuosia maanpaossa. Thorinin tavattua sattumalta Gandalf Harmaan he alkoivat laatia suunnitelmaa vallata vuori takaisin.

Gandalf ei kertonut kääpiöille tärkeätä lisätarkoitusta: kun lopullinen taistelu Sauronia vastaan alkaisi, pitäisi huolehtia siitä että Sauron ei pystyisi käyttämään lohikäärmettä Rivendelliä vastaan. Muuten vaarana olisi se, että Gondorissa ei olisi ollut kuningatarta Arwenin kuoltua Rivendellin tuhossa. Tämän vaaran eliminoimiseksi Smaug pitäisi raivata pois tieltä. Rivendelliin hyökättiinkin kolmesti Dol Guldurista käsin Sormusten sodan aikana, mutta örkit torjuttiin lopulta helposti. Smaug olisi ollut jotain aivan muuta vihollisena. 

Gandalf kertoi tämän taustatarinan hobiteille näiden palatessa kotiin kuninkaan kruunauksen jälkeen.

Gandalf esitteli Thorinin ja 12 muuta kääpiötä Bilbo Reppulille. Useiden Hobitissa kuvattujen käänteiden kautta Bard Jousimies Esgarothista tappoi Smaugin Mustalla nuolella. Sen jälkeen alkoi Viiden armeijan taistelu.
Yksinäinen vuori

**Yksinäinen vuori** on  Maarit Verrosen kirjoittama romaani, joka ilmestyi vuonna 1993. Se on Verrosen toinen kirja ja hänen esikoisromaaninsa. Romaanin tapahtumat sijoittuvat Sveitsiin. Kirja oli Finlandia-palkintoehdokkaana.
Australopithecus africanus

**Australopithecus africanus** oli noin 2–3 miljoonaa vuotta sitten elänyt muinainen ihmisapinalaji, joka kulki kahdella jalalla. Lajin fossilisoituneita jäännöksiä löytyi ensimmäisen kerran Etelä-Afrikasta vuonna 1924, kun kaivostyömiehet toivat Witwatersrandin yliopiston professori Raymond Dartille kaksi laatikollista kiviä tutkittavaksi. Toisesta laatikosta löytyi fossilisoitunut painauma kallon sisäosista eli "endokraanialinen valos". Myöhemmin laatikoista löytyi vielä kallonosia, joissa oli mukana otsa ja kasvo-osa. 

Englantilainen lehdistö innostui asiasta ja kutsui löytöjä "apinan ja ihmisen väliltä puuttuvaksi renkaaksi", mutta tiedeyhteisö suhtautui löytöön viileästi. Syynä olivat Lähi-idästä juuri löytyneet suuriaivoiset fossiilit, joiden perusteella ihmisen alkukotia oli alettu etsiä muualta kuin Afrikasta. Samaan aikaan tiedeyhteisö yhä kiinnitti huomiota Piltdownin ihmisen "kalloon", vaikkakin se osoittautui myöhemmin väärennökseksi.

Kaikki tutkijat eivät kuitenkaan suhtautuneet löytöön kylmästi, vaan Dartin innokas tukija, skotlantilainen paleontologi Robert Broom päätti löytää lisää fossiilijäännöksiä. Vuonna 1936 hän löysi *A. africanuksen* luunkappaleita, jotka osoittivat lajin olevan enemmän hominidi kuin apina ja että laji oli kävellyt kahdella jalalla. Vuonna 1948 Broomilla oli jo riittävästi todisteita siitä, että Afrikassa on elänyt ainakin kaksi eri Australopithecus-lajin edustajaa.

*A. africanuksen* sijoittumisesta ihmisen sukupuuhun ei ole yksimielisyyttä.

## Lähteet
* 

### Viitteet
Luettelo PC Engine -peleistä

Tämä on luettelo **[[PC Engine]]lle julkaistuista peleistä**.
Konsoli on julkaistu pohjois-amerikassa nimellä **TurboGrafx-16**.

__NOTOC__

## Huomautukset

## Lähteet

## Aiheesta muualla
* PCEngine Catalog Project
Bad English

**Bad English** oli lyhytkestoinen yhdysvaltalainen hard rock -yhtye, joka nautti suurta menestystä 1980- ja 1990-lukujen taitteessa.

## Historia

Kun Journey hajosi 1980-luvun lopulla, kitaristi Neal Schon ja kosketinsoittaja Jonathan Cain perustivat Bad Englishin yhdessä laulaja John Waiten kanssa. Waite oli tunnettu laulaja sooloalbumeistaan ja The Babys -yhtyeestä Englannissa. Kokoonpanon täydensivät basisti Ricky Phillips ja rumpali Deen Castronovo.

Debyyttialbumi *Bad English* julkaistiin vuonna 1989 Epic Recordsin kautta. Albumi myi todella hyvin ja yhtye teki laajan kiertueen. Albumin ykköshitti oli ”When I See You Smile”, joka nousi listojen kärkeen monissa maissa.

Bad Englishin ura ei ollut pitkä, sillä yhtye hajosi jo toisen albumin *Backlashin* jälkeen. Phillipsin mukaan yhtye hajosi jo sen miksauksen aikana. Journey muodostettiin uudestaan ja Schon, Cain ja Castronovo liittyivät siihen.

## Diskografia
### Studioalbumit
**Bad English* (1989)
**Backlash* (1991)

### Greatest Hits
**Greatest Hits* (1995)

### Singlet
**Forget Me Not* (1988)
**When I See You Smile* (1989)
**Price of Love* (1990)
**Heaven Is a 4 Letter Word* (1990)
**Possession* (1990)
**Straight to Your Heart* (1991)
**Time Stood Still*(feat. John Waite) (1991)

### Musiikkivideot
*''Forget Me Not'' (1988)
*''When I See You Smile'' (1989)
*''Price of Love'' (1990)
*''Heaven Is a 4 Letter Word'' (1990)
*''Straight to Your Heart'' (1991)

## Lähteet
Akanin–Mashūn kansallispuisto

**Akanin–Mashūn kansallispuisto** () on 4. joulukuuta 1934 perustettu kansallispuisto Hokkaidōlla, Japanissa. Kansallispuisto sijaitsee Hokkaidōn saaren itäosissa ja sen pinta-ala on 904,81 neliökilometriä.

Akanin–Mashūn kansallispuistossa on tulivuoria, koskemattomia metsiä ja kraatterijärviä, joista tunnetuimmat ovat Akan, Kussharo ja Mashū, samannimisten vuorien kalderoissa. Akan-järvessä on monia harvinaisia kasveja, kuten marimoa (*Cladophora sauteri*). Kansallispuiston alueella sijaitsevat myös havumetsien peittämät vuoret Meakan, Oakan ja Kamuinupuri.

## Lähteet
* Akanin kansallispuisto Japanin ympäristöministeriön sivuilla  

## Aiheesta muualla
Daisetsuzanin kansallispuisto

**Daisetsuzanin kansallispuisto** () on vuonna 1934 perustettu kansallispuisto Hokkaidōlla, Japanissa. Se sijaitsee keskellä Hokkaidōta ja on 2&nbsp;267,64 neliökilometrin pinta-alallaan Japanin suurin kansallispuisto.

Daisetsuzanin kansallispuiston alueella sijaitsee useita vuoria, joista korkein on Asahidake (2&nbsp;290&nbsp;m). Alueella on myös luonnonkauniita rotkoja ja runsaasti vuoristokasvillisuutta. Siellä on paljon kuumia lähteitä ja suosittuja vaellusreittejä. Talvisin Tokachi- ja Asahi-vuorien rinteillä voi lasketella. Aluetta kutsutaan joskus nimellä "Hokkaidōn katto".

## Lähteet
* Daisetsuzanin kansallispuisto Japanin ympäristöministeriön sivuilla  

### Viitteet

## Aiheesta muualla

* Daisetsuzanin kansallispuisto Japanin ympäristöministeriön sivuilla
Bard

**Bard** voi tarkoittaa seuraavia:

* Bard, kunta Aostanlaaksossa Italiassa
* Bard, Googlen kehittämän chatbotin entinen nimi
* Bard-le-Régulier, kunta Côte-d'Orin departementissa Ranskassa
* Alexander Bard (s. 1961), ruotsalainen kirjailija, muusikko ja musiikkituottaja
* Bard Jousimies, kuvitteellinen henkilö J. R. R. Tolkienin kirjoissa ja niihin perustuvissa elokuvissa.

## Katso myös

* bardi, muinaiskelttiläinen runoilija ja laulaja
Fujitsu Siemens Computers

**Fujitsu Siemens Computers** oli tietoteknisiä laitteita valmistanut elektroniikkateollisuusyritys, joka toimi Euroopan, Lähi-idän ja Afrikan markkinoilla. Yritys perustettiin vuonna 1999 japanilaisen Fujitsu Limitedin ja saksalaisen Siemens AG:n yhteisyrityksenä. Yrityksen pääkonttori oli Maarssenissa, Alankomaissa, ja se työllisti noin 10&nbsp;700 henkeä. Huhtikuussa 2009 Fujitsu osti Siemensin osuuden yrityksestä, minkä jälkeen yritys on toiminut Fujitsun kokonaan omistamana tytäryhtiönä nimellä **Fujitsu Technology Solutions**.

Fujitsu Siemensin tuotteita olivat kannettavat tietokoneet, pöytätyöasemat, kämmentietokoneet, levyjärjestelmät, palvelimet sekä oheislaitteet, kuten näytöt, näppäimistöt ja hiiret. Tuotemerkkejä olivat muun muassa Amilo, Lifebook, Scaleo, Scenic, Esprimo, Futro ja Primergy. Tunnetuimpia tuotteita lienevät olleet kotikäyttöön tarkoitettu Amilo (kannettavien tietokoneiden sarja), Scaleo (pöytätietokonesarja) sekä vastaavasti yrityskäyttöön tarkoitettu Lifebook- ja Esprimo-sarja. Fujitsu Technology Services jatkaa samoilla tuotealueilla kuin Fujitsu Siemens.

Fujitsu-Siemensillä on liittymäkohta myös suomalaisen tietotekniikan historiaan.
Fujitsu tuli Euroopan laitevalmistusmarkkinoille hankkimalla vuonna 1990 brittiläisen ICL:n (International Computers Limited), joka puolestaan osti seuraavana vuonna Nokialta sen informaatiojärjestelmät-toimialan (Nokia Data). Fujitsu Siemens valmisti Nokialta periytyneitä tietokonemalleja entisissä Nokian tiloissa Espoon Kilossa vuoteen 2000 asti.
Nojatuoliunelmia

__NOTOC__
**Nojatuoliunelmia** on suomalaisen laulajan Seppo Tammilehdon studioalbumi. Se julkaistiin 1996. Albumi on äänitetty MSL-studiossa Kihniöllä ja äänittäjänä oli Mika Sundqvist.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Muusikot
* Seppo Alajoki – kitara
* Heikki Markkula – kitara
* Pentti Hänninen – basso
* Mika Sundqvist – basso, taustalaulut
* Tommi Rautiainen – rummut
* Masi Luoma – koskettimet
* Jukka Hänninen – saksofonit
* Pepe Ahlqvist – huuliharppu
Peristéri (Attika)

**Peristéri** (; ) on Kreikan kaupunki ja samanniminen kunta (Δήμος Περιστερίου, *Dímos Peristeríou*), joka sijaitsee Länsi-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 10,050 neliökilometriä ja väkiluku 139&nbsp;981 (vuonna 2011).

Peristéri sijaitsee noin viisi kilometriä Ateenan keskustasta luoteeseen. Se on Kreikan seitsemänneksi suurin kaupunki ja Länsi-Ateenan alueyksikön hallinnollinen keskus. Kaupunkiin kuuluvat Ateenan teollisuusalueen pohjoisosat. Peristérin kaupunginosia ovat muun muassa Anthoúpoli, Néa Sepólia ja Néa Zoí. Kaupungissa sijaitsevat Ateenan metron asemat Ágios Antónios, Peristéri ja Anthoúpoli sekä Ateenan pitkänmatkan linja-autojen asema.

## Lähteet

## Aiheesta muualla

* Δήμος Περιστερίου. Peristérin kunnan verkkosivut.
Kun tuntematon soittaa

**Kun tuntematon soittaa** (*When a Stranger Calls*) on Simon Westin ohjaama yhdysvaltalainen psykologinen jännityselokuva, joka sai ensi-iltansa vuonna 2006. Elokuva on uudelleenfilmatisointi vuoden 1979 elokuvasta *[[Kun tuntematon soittaa...]]*

## Juoni
*Kun tuntematon soittaa* perustuu tunnettuun kaupunkitarinaan. Nuori Jill Johnson on ottanut vastaan keikan rikkaan perheen lapsenvahtina luullen sen olevan helppo homma. On myöhäinen ilta ja lapset nukkuvat, jääkaappi on täynnä ruokaa ja muutenkin on leppoisaa. Pian puhelin soi ja luurin toisesta päästä pahaenteinen ääni kysyy ”oletko käynyt katsomassa lapsia?”. Sama soittaja jatkaa hämäriä puheluitaan, ja poliisi, jolle Jill soitti, jäljittää puhelun vain kertoakseen, että se tulee sisältä kyseisestä talosta. Jillin lapsenvahtikeikka muuttuu painajaiseksi.

## Rooleissa
Bălți

**Bălți** ( ) on Moldovan toiseksi suurin kaupunki ja Pohjois-Moldovan talouden ja sivistyksen keskus. Kaupunki sijaitsee historiallisessa Bessarabiassa, Raut-joen varrella.

Vuoden 2014 alussa Bălțin kaupungissa arvioitiin olevan 144&nbsp;300 asukasta, maaseutuväestö mukaan luettuna Bălțin kaupunkipiirin () asukasluku oli 149&nbsp;800. Vuosikymmenessä kaupungin väkiluku on kasvanut yli 20&nbsp;000:lla, sillä vuonna 2004 asukkaita oli 122&nbsp;669.

Romanialaisten 1930-luvulla suorittaman väestönlaskennan mukaan kaupungin asukkaista 20&nbsp;000 oli juutalaisia, 10&nbsp;000 romanialaisia ja 5&nbsp;000 ukrainalaisia ja venäläisiä. Alueen ollessa osa Neuvostoliittoa sinne muutti runsaasti väkeä eri puolilta Neuvostoliittoa. Moldovan itsenäistyttyä monet työikäiset ovat lähteneet enemmän tai vähemmän pysyvästi siirtotyöläisiksi, ja kaupungin väestöstä huomattavan iso osa on lapsia ja vanhuksia. Vuoden 2004 väestönlaskennan mukaan kaupungin asukkaista oli romaniankielisiä moldovalaisia 54&nbsp;%, ukrainalaisia 24&nbsp;% ja venäläisiä 19&nbsp;%.

Bălți sijaitsee kukkuloiden keskellä, ja ympäröivä maasto on viljavaa. Maanviljely on seudun tärkein elinkeino.

Bălți on Pohjois-Moldovan liikenteen solmupiste. Kaupunkiin johtaa valtatie M14 pääkaupungista. Bălți-Slobozian rautatieasema on kaupungin päärautatieasema. Moldovan rataverkko risteää kaupungissa. Sen luoteispuolella on Bălțin kansainvälinen lentoasema, eli Bălți-Leadoveni, ICAO-koodi LUBL).


Tiedosto:Primăria Bălți 6.JPG|Kaupungintalo
Tiedosto:Piața Independenței din Bălți.JPG|Itsenäisyyden aukio.
Tiedosto:Balti-Market.JPG|Katettua torimyyntiä.
Tiedosto:Catedrala. Sf. Const si Elen. din Bălți.JPG|Katedraali.
Tiedosto:Clopotnita, BL.jpg|Toinen katedraali.
Tiedosto:Palatul de cultură Răut, Bălți 1.JPG|Kulttuuritalo.
Tiedosto:Teatrul Vasile Alecsandri, Bălți.jpg|Kansallisteatteri "Vasile Alecsandri".
Tiedosto:Facultatea de Econ și Drept, Bălți.jpg|Bălțin Alecu Russo valtionyliopiston rakennuksia.
Tiedosto:Gara B-Slobozia.JPG|Rautatieasema Bălți-Slobozia.
Tiedosto:Cartier 9, BL (1).JPG|Kerrostalonäkymä laitakaupungilta.


## Lähteet

## Aiheesta muualla

*Bălţin vapaakauppalue   (zelb.md)
*Universitatea de Stat ,,Alecu Russo” din Bălţi   (usarb.md)
Akan

**Akan** voi tarkoittaa:

## Kansat ja kielet
* akanit, kansa Ghanassa ja Norsunluurannikolla
* akanin kieli, akanien puhuma nigeriläis-kongolainen kieli

## Maantiede
* Akan, Japanin entinen maaseutukaupunki Hokkaidōn prefektuurissa
* Akanin piirikunta, Japanin piirikunta Hokkaidōn prefektuurissa
* Akanjärvi, Japanin järvi Hokkaidōn saarella
* Akanjoki, Japanin joki Hokkaidōn saarella
* Akanin–Mashūn kansallispuisto, Japanin kansallispuisto Hokkaidōn saarella

## Muuta
* 4584 Akan, pääasteroidivyöhykkeeseen kuuluva asteroidi
Approach

__NOTOC__
**Approach** on suomalaisen progressiivista rockia soittavan Von Hertzen Brothersin toinen studioalbumi. Se on julkaistu toukokuussa 2006 . Albumin kappaleissa on joitakin intialaisia vaikutteita. Albumi voitti Parhaan Rock-Albumin Emma-palkinnon. Albumi ylsi Suomen virallisen listan viidennelle sijalle, ja pysyi listalla yhteensä 21 viikkoa, myyden kultaa.

Kappaleista ”Kiss a Wish” ja ”Let Thy Will Be Done” kuvattiin musiikkivideot.

## Kappaleet
#
#
#
#
#
#
#
#
#

## Kokoonpano
* Mikko von Hertzen – laulu, kitara
* Kie von Hertzen – kitara, laulu
* Jonne von Hertzen – basso, laulu
* Sami Kuoppamäki – rummut, lyömäsoittimet
* Juha Kuoppala – koskettimet

## Arvostelut
* Desibeli.net: 
* Imperiumi.net: 
* Noise.fi: 
* Soundi: 

## Lähteet
Lämpölaitos

**Lämpölaitos** (usein myös *lämpökeskus*) on teollisen mittakaavan lämmitykseen tarkoitettu laitos. Tavallisin käyttökohde on pienehköt kaukolämmitettävät kohteet, teholtaan tavallisesti muutamasta pariinkymmeneen megawattiin. Toinen merkittävä käyttökohde on erilaiset vara- ja huippulämpölaitokset suurissa kaukolämpöverkoissa, joissa lämpö tuotetaan tavallisesti lämpövoimalaitoksessa.

Kaukolämpöä tuottavassa laitoksessa on tavallisesti lämminvesikattila, jolla vettä ainoastaan lämmitetään. Tätä lämmintä vettä kierrätetään sitten lämmönvaihtimissa ja näin saadaan haluttu kohde lämpimäksi.

Teollisuuden kohteissa voidaan käyttää myös höyrykattiloita, joilla vesi höyrystetään. Vesihöyry syötetään lämmityskohteeseen tai yleensä lämmönvaihtimeen höyrystymislämpötilassa. Tiivistyvä höyry luovuttaa höyrystymislämpönsä, joka on 2260 kJ/kg (100 °C). Tämä on huomattavasti suurempi kuin esimerkiksi kymmenen astetta viilenevän veden luovuttama lämpö, joka on 41,86 kJ/kg. Siksi höyrylämmitys on huomattavasti 'tehokkaampi' ratkaisu. Höyrystettävän ns. syöttöveden painetta ja siten höyrynpainetta nostamalla saadaan höyryn lauhtumislämpötilaa nostettua.

## Historiaa
Aluerakentaminen 1960-luvulta alkaen oli myös voimakasta lämpölaitosten rakentamisen aikaa. Kerrostaloihin ei tehty enää pannuhuoneita savuhormeineen ja lämmityskattiloineen, vaan ne liitettiin kaukolämpöverkkoon, jonka lämmön lämpölaitos tuotti keskitetysti. Ajan saatossa alueelliset kaukolämpöverkot laajenivat rakentamisen mukana ja niitä yhdistettiin suuremmiksi verkostoiksi.

1960-luvulla lämpölaitosten polttoaineena oli usein kevyt tai raskas polttoöljy. 1970-luvun öljykriisin ja sähkön kulutuksen kasvun myötä lämpölaitoksia korvattiin rakentamalla muita polttoaineita, kuten kivihiiltä tai turvetta, käyttäviä lämpövoimalaitoksia. 2020-luvulla moni lämpölaitos käyttää polttoaineena haketta tai pellettiä. Öljyä käytetään enimmäkseen varapolttoaineena tai talven kulutushuippujen aikana, kun muita polttoaineita käyttävien laitosten kapasitetti ei riitä kattamaan kulutusta.

## Aiheesta muualla
Once upon the Cross

**Once Upon the Cross** on yhdysvaltalaisen Deicide-yhtyeen kolmas, vuonna 1995 julkaistu täyspitkä studioalbumi. Levyn provosoiva kansikuva joutui aikanaan sensuroinnin kohteeksi, mikä auttoi albumin menekkiä. 

## Kappaleet
# 
# 
# 
# 
# 
# 
# 
# 
# 

## Kokoonpano levyllä

* Glen Benton - laulu, basso
* Eric Hoffman - kitara
* Brian Hoffman - kitara
* Steve Asheim - rummut

## Aiheesta muualla
* 
*
Lapin rajavartiosto

**Lapin rajavartiosto** (, ) on yksi Suomen rajavartiolaitoksen yhdeksästä hallintoyksiköstä. Sen pääasiallisena tehtävänä on rajaturvallisuuden ylläpito entiseen Lapin lääniin rajoittuvilla ulkorajoilla. Vartioitavaa rajaa on yhteensä 1&nbsp;608 kilometriä, josta Venäjän vastaista rajaa on 380 km, Norjan vastaista 736 km ja Ruotsin vastaista 488 km. Vartiosto suorittaa Venäjän rajalla rajankäynnin vuosittain ja Norjan rajalla 25 vuoden välein (viimeksi vuonna 2000). Lapin rajavartiosto vakiintui lailla 1931.

## Organisaatio

Lapin rajavartioston esikunta toimii Rovaniemellä. Lapin rajavartiostoon kuuluvat myös:

* Sallan rajavartioasema (Salla–Alakurtti-tien varressa), jonka vastuulla on Sallan raja-asema
* Ivalon rajavartioasema, jonka vastuulla ovat myös rajatarkastukset Ivalon lentoasemalla
* Raja-Joosepin rajavartioasema, jonka vastuulla on Raja-Joosepin rajanylityspaikka (Yhdistetty Ivalon rajavartioasemaan 2024 alussa)
* Muonion rajavartioasema
* Lapin rajajääkärikomppania (LRJ)
Yhdysvaltojen kanssa vuonna 2023 solmitun DCA-sopimuksen mukaisesti Yhdysvallat saavat tarvittaessa käyttöönsä Ivalossa sijaitsevat Rajavartiolaitoksen kasarmialueet.  

## Muuta

Lapin rajavartioston piirissä harjoitetaan radioamatööritoimintaa kutsumerkillä OI9R.

## Lähteet

## Aiheesta muualla
* Lapin rajavartiosto
Kaukolämpöverkko

**Kaukolämpöverkko** on eristettyjen putkien verkosto, jolla siirretään lämpöä veden tai höyryn mukana lämpölaitokselta tai lämmitysvoimalaitokselta lämmityskohteisiin, tavallisesti erillisiin rakennuksiin taajama-alueilla. Kaukolämmöllä tarkoitetaan keskitettyä lämmitystapaa, jossa lämpö tuotetaan käyttökohteista erillisessä lämpölaitoksessa. 

## Kaukolämpöverkon osat
Kaukolämpövesi siirtyy lämpöeristettyjä menoputkia pitkin lämpölaitokselta kulutuskohteen lämmönvaihtimeen, jolla lämmitetään asiakkaan lämmitysvettä. Viilentynyt vesi palaa menoputken rinnalla samassa kaivannossa olevaa paluuputkea uudelleen lämmitettäväksi.

Verkossa tarvitaan pumppaamoja veden kierrättämiseksi. Putket mitoitetaan yleensä siten, että painehäviö on 1 baari per kilometri. Tällä mitoituksella saadaan tavallisesti taloudellisin putki- ja pumppauskustannusten yhdistelmä. Kaukolämpöveteen lisätään yleisesti vuotojen paikallistamiseksi väriaineita, joiden fluoresoiva väri voidaan havaita pienissäkin pitoisuuksissa voimakkaalla ultraviolettivalolla. Tällaisia väriaineita ovat pyraniini (solvent green 7, C16H7Na3O10S3) ja uraniini (solvent yellow 94, C20H10Na2O5).

Verkossa on putkien lämpölaajenemisen vuoksi ankkurointiasemia, joilla putket ankkuroidaan maahan. Lisäksi on lukuisia venttiileitä, varsinkin putkien haarautumissa.

Verkkoon on yhdistetty tavallisesti päälämmitysvoimalaitoksen lisäksi varalämpölaitoksia edellisen vikaantumisen varalle sekä huippulämpölaitoksia lyhyen huippulämmönkulutuksen ajan varalle.

## Lähteet

## Aiheesta muualla
*Energiateollisuus ry: Ympäristö- ja jäteasiat kaukolämpöverkon rakentamisessa ja kunnossapidossa, Pöyry Finland Oy, 8.12.2010
*Energiateollisuus ry: Kaukolämmön kiertoveden käsittely,  2007  (pdf)
*Piirros kaukolämpöverkosta
Örnsköldsvikin lentoasema

**Örnsköldsvikin lentoasema**  sijaitsee Husumin taajamassa Ruotsissa, noin 25 kilometriä Örnsköldsvikistä koilliseen. Vuonna 2005 sen kautta kulki yhteensä 142&nbsp;933 matkustajaa.

## Lentoyhtiöt
* Scandinavian Airlines (Tukholma-Arlanda)
* Pegasus Airlines (charter-lentoja Turkkiin)

## Lähteet

## Aiheesta muualla
*Lentoaseman kotisivut
*ESNO:n tiedot
Spyker (yritys)

**Spyker NV** (ent. Spyker Cars NV) on hollantilainen autoja käsin valmistava yritys. Se ei liity mitenkään aikaisempaan Spyker-yhtiöön, jonka toiminta loppui vuonna 1926. Nykyisen yhtiön ainoa oikeus aiempaan nähden on oikeus käyttää Spyker-tuotemerkkiä.

## Historia
Yrityksen perustivat Victor Muller ja Maarten de Bruijn. Se on valmistanut urheiluautoja vuodesta 2000. Yhtiön historia lentokoneen moottoreiden parissa näkyy yksityiskohdissa ja merkin logossa. C8 Laviolette -mallissa on 4,1-litrainen Audin V8-moottori, jolla saavutetaan huippunopeudeksi 300 km/h. 14. heinäkuuta 2005 ilmoitettiin, että C8 oli hyväksytty myyntiin Yhdysvalloissa.

Vuonna 2006 esiteltiin Geneven autonäyttelyssä Spyker D12 Peking-to-Paris -SUV-malli, jonka tuotanto aloitettiin vuoden 2007 lopulla.

## Spyker F1

Spyker F1 osallistui hetken aikaan Formula 1 sarjaan.

Vuonna 2006 Spyker Cars osti Midland-formulatallin.

Vuonna 2007 Spyker Cars myi Spyker F1 -formulatallin Force Indialle.

## Saab - Spyker

26. tammikuuta 2010 Spyker Carsin ilmoitettiin päässeen sopimukseen Saabin ostamisesta General Motorsilta.

Spyker Cars N.V. nimettiin uudelleen *Swedish Automobile N.V.* kunnes Saab myytiin holding-yhtiölle *[[National Electric Vehicle Sweden|National Electric Vehicle Sweden AB]]* (NEVS).

Swedish Automobile N.V. nimettiin jälleen uudelleen *Spyker N.V.*. Spyker N.V. on hakeutunut taloudelliseen uudelleenjärjestelyyn

National Electric Vehicle Sweden on myöhemmin ilmoittanut, että se ei enää käytä Saab-tuotemerkkiä

## Mallit
* Spyker C8 (useita variaatioita)
* Spyker C12
* Spyker D12

## Lähteet

## Aiheesta muualla

* Spyker
Alejandro de Humboldtin kansallispuisto

**Alejandro de Humboldtin kansallispuisto** on kansallispuisto Kuubassa, Holguínin ja Guantánamon provinssien alueella. Nimensä kansallispuisto on saanut saksalaisesta luonnontieteilijästä Alexander von Humboldtista, joka vieraili saarella vuonna 1800 ja 1801.

Puisto valittiin UNESCOn maailmanperintöluetteloon vuonna 2001. Puistossa virtaavat Karibian saarten pisimmät joet.

## Lähteet

## Aiheesta muualla
*Alejandro de Humboldtin kansallispuisto UNESCOn sivuilla
Sojuz TMA-7

**Sojuz TMA-7** oli venäläinen miehitetty avaruuslento ISS-avaruusasemalle. Laukaisu tapahtui Baikonurin kosmodromilta 11. lokakuuta 2005 kello 3:55 UTC ja paluu liki 190 vuorokautta myöhemmin tapahtui 8. huhtikuuta 2006.

Kyseessä oli Yhdysvaltain ja Venäjän vuonna 1996 solmimaa tasapaino-sopimusta, jossa sovittiin yhdestätoista Sojuz-lennosta avaruusasemalle. Sopimuksen ollessa umpeutumassa Yhdysvallat otti uusien Sojuz-lentojen määrän jne. neuvotteluihin avukseen vuonna 2000 laaditun Iran Nonproliferation Act-lakinsa.

## Miehistö

Laukaistu
* Valeri Tokarev, päällikkö Venäjän avaruusjärjestö
*William McArthur, lentoinsinööri – NASA
* Gregory Olsen, avaruusturisti – Yhdysvallat

Paluu
* Valeri Tokarev, päällikkö Venäjän avaruusjärjestö
* William McArthur
* Marcos Pontes, lentoinsinööri - Brasilia

## Rata
*Massa: 7 200 kg
*Perigeum: 200 km
*Apogeum: 252 km
*Inklinaatio: 51,7°
*Periodi: 88,7 minuuttia

## Lähteet

## Aiheesta muualla
*Laukaisu .
Bydgoszcz

**Bydgoszcz** [] () on piirikuntatason kaupunki Puolan pohjoisosassa Kujavia-Pommerin voivodikunnassa. Se on toinen voivodikunnan pääkaupungeista Toruńin ohella. Bydgoszcz on Bydgoszczin piirikunnan hallinnollinen keskus, vaikkei siihen kuulukaan. 

Bydgoszczin väkiluku oli vuoden 2019 arvion mukaan 348&nbsp;190. Asukkaista 16 prosenttia oli alle 18-vuotiaita, 62,3 prosenttia 18–64-vuotiaita ja 21,7 prosenttia yli 64-vuotiaita.

Kaupungissa sijaitsee Naton koulutuskeskus.

Kaupungissa on järjestetty useita yleisurheilun arvokilpailuja; maastojuoksun maailmanmestaruuskilpailut vuosina 2010 ja 2013, alle 20-vuotiaiden MM-kilpailut vuosina 2008 ja 2016, alle 18-vuotiaiden MM-kilpailut vuonna 1999 ja alle 20-vuotiaiden EM-kilpailut vuonna 1979.

## Lähteet

## Aiheesta muualla
Inkluusio

**Inkluusio** tarkoittaa seuraavia:

* inkluusio, joukon sisältyminen johonkin toiseen joukkoon
* inkluusio, pienten ainemäärien joutuminen metallin sisään, liuottimien tai kaasujen joutuminen toisen aineen sisään.
* inkluusio, erityistä tukea tarvitsevien oppilaiden mukaan ottaminen normaaliin opetukseen
Trier

**Trier** (, ) on kaupunki Rheinland-Pfalzin osavaltiossa, läntisessä Saksassa. Se sijaitsee Mosel-joen varrella, lähellä Luxemburgin rajaa, tärkeällä Mosel-Saar-Ruwerin viininviljelyalueella. Vuoden 2019 väestönlaskennassa siellä oli 111 528 asukasta, ja se on pinta-alaltaan 117,06 neliökilometrin suuruinen. Asukastiheys kaupungissa on 953 as/km².

Trier on yksi Saksan vanhimmista kaupungeista, mahdollisesti vanhin. Rooman keisari Augustus perusti kaupungin noin vuonna 15 eaa. Gallia Belgican provinssin keskukseksi. Silloin kaupungin nimi oli Augusta Treverorum, josta on johdettu nykyinen nimi.

Trierissä sijaitsee vuonna 1970 perustettu Trierin yliopisto. Kaupunki tunnetaan myös Karl Marxin syntymäkaupunkina. Trierin roomalaiset muistomerkit (Porta Nigra), tuomiokirkko sekä Liebfrauenkirche ovat UNESCOn maailmanperintöluettelossa.

Trierissä vuoden lämpimin kuukausi on elokuu, jolloin keskimääräinen ylin lämpötila on 23,9&nbsp;°C, mutta heinäkuu on lähes yhtä lämmin. Keskimääräinen alin lämpötila on vajaan asteen verran pakkasen puolella tammi- ja helmikuussa. Sadetta saadaan melko tasaisesti ympäri vuoden 52–77&nbsp;mm kuukaudessa.

Trierin ympäristössä ajetaan myös joka vuosi Saksan MM-ralli.

## Ystävyyskaupungit
* Metz, Ranska, 13. lokakuuta 1957 lähtien
* Ascoli Piceno, Italia, 31. elokuuta 1958 lähtien
* Gloucester, Yhdistynyt kuningaskunta, 29. kesäkuuta 1959 lähtien
* 's-Hertogenbosch, Alankomaat, 7. kesäkuuta 1968 lähtien
* Pula, Kroatia, 8. syyskuuta 1971 lähtien
* Fort Worth, Yhdysvallat, 13. heinäkuuta 1987 lähtien
* Weimar, Saksa, 19. lokakuuta 1990 lähtien
* Nagaoka, Japani, 2. kesäkuuta 2006 lähtien

## Lähteet

## Aiheesta muualla

* Kaupungin viralliset sivut
* Trierin joulumarkkinat video
Piast

**Piast Kołodziej** (, [pjast]) on myyttinen Puolan kuningassuvun perustaja, joka eli mahdollisesti 700- tai 800-luvulla.

Tarinan mukaan Piast tarjosi ruokaa ja yösijan kahdelle ulkomaalaiselle vieraalle, jotka kiitollisuuden osoituksena antoivat siunauksen, jonka ansiosta hänen kellarinsa ei ikinä tyhjentynyt ruuasta. Nähtyään tämän muu kansa päätti tehdä hänestä ruhtinaansa pois ajetun ja hiirien syömän pahan ruhtinaan Popielin sijaan.

Piastin valtakunta sijaitsi Iso-Puolassa Gnieznon kaupungissa lähellä nykyistä Poznańia. Ensimmäinen historiallinen hallitsija on kuitenkin Mieszko I (k. 992), joka on perinteen mukaan neljättä sukupolvea Piastista. Hän otti kasteen vuonna 966 böömiläiseltä piispalta.
Elias Poutanen

**Elias Poutanen** (tunnetaan myös nimellä **Olmoor**) on australialaissyntyinen, suomalainen juontaja ja videopelikriitikko. Poutanen tuli tunnetuksi MoonTV:n *Player*-ohjelman juontajana. Tässä tehtävässä hän korvasi aiemmin ohjelmaa juontaneen Thomas Puhan ja ohjelman nimikin muuttui samalla *Playsta* *Playeriksi*. Kun MoonTV lopetti toimintansa, Poutanen siirtyi Neloselle tekemään *[[Play (televisio-ohjelma)|Play]]*-ohjelmaa, jota juonsivat Thomas Puha ja Miika Huttunen. Poutanen toimi aluksi vain kriitikkona, mutta toimi myöhemmin itsekin juontajana korvaten vähitellen *Play*-ohjelman naisjuontajat. Poutanen on televisiouransa lisäksi kirjoittanut arvosteluja ja kolumneja *[[Pelaaja (lehti)|Pelaaja]]*-lehteen.
Sojuz TMA-6

**Sojuz TMA-6** oli Venäjän avaruusjärjestön miehitetty avaruuslento ISS-avaruusasemalle. Alus laukaistiin Baikonurin kosmodromilta 15. huhtikuuta 2005 ja se palasi maahan 180 vuorokautta myöhemmin, 11. lokakuuta 2005.

## Miehistö
Laukaistu
*Sergei Krikaljov, päällikkö - Venäjän avaruusjärjestö
*John Phillips, lentoinsinööri - NASA
*Roberto Vittori, ESA, Italia

Paluu
*Sergei Krikaljov
*John Phillips
*Gregory Olsen, avaruusturisti, Yhdysvallat

## Rataparametrit
*Massa 7 200 kg
*Perigeum 349 km
*Apogeum 360 km
*Inklinaatio 51,64°
*Periodi 92,6 minuuttia

## Lähteet
Sojuz TMA-5

**Sojuz TMA-5** oli Venäjän avaruusjärjestön miehitetty avaruuslento ISS-avaruusasemalle. Laukaisu Baikonurin kosmodromilta tapahtui 14. lokakuuta 2004 ja paluu tapahtui 193 vuorokautta myöhemmin 24. huhtikuuta 2005.

## Miehistö
Laukaisu:
*  Saližan Šaripov (päällikkö), Venäjän avaruusjärjestö
*  Leroy Chiao, NASA
*  Juri Šargin, Venäjän avaruusjärjestö

Paluu:
*  Saližan Šaripov, Venäjän avaruusjärjestö
*  Leroy Chiao, NASA
*  Roberto Vittori, ESA

## Rata
* Perigeum ~200 km
* Apogeum 252 km
* Inklinaatio 51,7°
* Periodi 88,7 minuuttia

## Lähteet
Maarssen

**Maarssen** () on kaupunki Utrechtin provinssissa Alankomaissa. Vuoden 2005 tilaston mukaan kaupungissa oli 39&nbsp;843 asukasta. Maarssen on entinen kunta, mutta se yhdistyi Breukelenin ja Loeninin kanssa ja muodosti uuden Stichtse Vechtin kunnan.

## Lähteet

## Aiheesta muualla
* Kaupungin virallinen verkkosivusto
Mauno Forsman

**Mauno Veikko Forsman** (31. joulukuuta 1928 Lappee – 12. syyskuuta 2006 Lappeenranta) oli suomalainen peruskoulunopettaja ja sosiaalidemokraattinen poliitikko. Forsman oli kansanedustajana vuosina 1971–1983 ja toisena valtiovarainministerinä 1981–1982. Hän toimi Raha-automaattiyhdistyksen (RAY) toimitusjohtajana vuosina 1983–1989.

Forsmanin vanhemmat olivat veturinkuljettaja Väinö Forsman ja Elsa Niemi. Päästyään keskikoulusta 1946 Forsman lähti opiskelemaan kansakoulunopettajaksi valmistuen Raahen seminaarista vuonna 1953. Myöhemmin hän opiskeli kansalaiskoulunopettajaksi 1958 ja suoritti opintoja Tampereen yliopistossa vuosina 1962–1964. Forsman työskenteli kansakoulunopettajana Lappeenrannassa vuosina 1954–1958 ja kansalaiskoulunopettajana sekä myöhemmin kansalaiskoulun yleisaineiden opettajana vuodesta 1958. Naimisiin Forsman meni Kirsti Sepän kanssa vuonna 1958. Heillä oli kaksi poikaa.

Kunnallispolitiikassa Forsman toimi Lappeenrannan kaupunginvaltuuston puheenjohtajana 1970–1972. Eduskuntaan hän nousi SDP:n edustajana Kymen läänin vaalipiiristä 25. toukokuuta 1971 Eero Laineen tilalle. Forsman valittiin Raha-automaattiyhdistyksen (RAY) toimitusjohtajaksi 1982 eikä hän enää asettunut ehdolle vuoden 1983 eduskuntavaaleissa. RAY:n toimitusjohtajan tehtävässä Forsman toimi eläkkeelle jäämiseensä saakka vuoteen 1989.

Forsman oli toinen valtiovarainministeri Koiviston II hallituksessa 1. heinäkuuta 1981 – 19. helmikuuta 1982 ja Sorsan III hallituksessa 19. helmikuuta 1982 – 15. syyskuuta 1982. Hän oli valitsijamiehenä presidentinvaaleissa vuosina 1978, 1982 ja 1988. Hänelle myönnettiin sosiaalineuvoksen arvonimi 1994.

## Lähteet

## Aiheesta muualla
* Mauno Forsmanin muistokirjoitus Helsingin Sanomissa
* 
*
Sojuz TMA-4

**Sojuz TMA-4** oli Venäjän avaruusjärjestön miehitetty avaruuslento ISS-avaruusasemalle. Laukaisu Sojuz-FG-kantoraketilla tapahtui Baikonurin kosmodromilta 19. huhtikuuta 2004 ja paluu tapahtui 187 vuorokautta myöhemmin 24. lokakuuta 2004.   

## Miehistö
Laukaisu
*Gennadi Padalka, Venäjän avaruusjärjestö
*Michael Fincke, NASA
*Andre Kuipers, ESA, Alankomaat

Paluu
*Gennadi Padalka, Venäjän avaruusjärjestö
*Michael Fincke
*Juri Šargin, Venäjän avaruusjärjestö

## Rata
*Perigeum 200 km
*Apogeum 252 km
*Inklinaatio 51,7°
*Periodi 88,7 minuuttia

## Lähteet

## Aiheesta muualla
Eila Kostamo

**Eila Annikki Kostamo** (s. 26. lokakuuta 1938 Oulu) on suomalainen kirjailija, suomentaja ja kustannustoimittaja.

Kostamo kirjoitti ylioppilaaksi Oulun yhteislyseosta vuonna 1957 ja valmistui Helsingin yliopistosta filosofian kandidaatiksi vuonna 1965.

Kostamo aloitti kirjailijan uransa suomentamalla pääasiassa ranskankielistä kirjallisuutta. Hänen ensimmäinen oma teoksensa, pienoisromaani *Karinkävijät*, julkaistiin vuonna 1975. Varsinaisen päivätyönsä Kostamo teki kirjallisuustoimittajana kustantamoissa vuosina 1969–2003.

## Tuotanto
* *Karinkävijät* 1975
* *Lapsinainen* 1978
* *Vaiteliaat vuodet* 1983
* *Mustarastas* 1987
* *Haava: Flaubertin kuuntelua* 1992
* *Heloisen taivas: kertomus abbedissa Heloisen rakkaudesta ja elämäntyöstä* 1997
* *Kosketus* 1999
* *Mulperipuun mehu* 2002
* *Kanssakulkija* 2005 
* Luther! 2017
* Näkymättömät matkakumppanit 2023

## Käännökset
* Charles Baudelaire: *Pariisin ikävä* – suom. 1963 (yhdessä Väinö Kirstinän kanssa)
* Charles Baudelaire: *Välähdyksiä; Alaston sydämeni* 1972
* Michel Tournier: *Perjantai eli Tyynen meren kiirastuli* 1980
* Oscar Parland: *Peilipoika* 2002
* Thomas Warburton: *Kolmen metrin pino* 2004
	
## Palkinnot
* Valtion kääntäjäpalkinto 1973
* Valtion kirjallisuuspalkinto 1979
* Kiitos kirjasta -mitali 1984 (teoksesta *Vaiteliaat vuodet*)
* Finlandia-palkintoehdokkuus 1987 (teoksesta *Mustarastas*)
* WSOY:n Kirjallisuussäätiön tunnustuspalkinto 1998
* Runeberg-palkinto-ehdokkuus 2005 (teoksesta *Kanssakulkijat*)

## Lähteet
* 
* Oulun kaupunginkirjasto: Kotikaupunkimme kirjailijoita .
* Kirjasampo: Kostamo, Eila.
Sojuz TMA-1

**Sojuz TMA-1** oli Venäjän avaruusjärjestön ensimmäinen uusitun Sojuzin lento ISS-avaruusasemalle. Laukaisu tapahtui 30. lokakuuta 2002 ja paluu maahan 4. toukokuuta 2003.

## Miehistö
Laukaistu
*  Sergei Zaljotin, Venäjän avaruusjärjestö
*  Frank De Winne, Euroopan avaruusjärjestö
*  Juri Lontšakov, Venäjän avaruusjärjestö

Paluu
*  Nikolai Budarin, Venäjän avaruusjärjestö
*  Kenneth Bowersox, NASA
*  Donald Pettit, NASA

## Rata

* Perigeum 193 km
* Apogeum 235 km
* Inklinaatio 51,6°
* Periodi 88,7 minuuttia

## Lähteet
Sojuz TMA-2

**Sojuz TMA-2** (Союз ТМА-2) oli Venäjän avaruusjärjestön miehitetty avaruuslento ISS-avaruusasemalle. Laukaisu Baikonurin kosmodromilta tapahtui 26. huhtikuuta 2003 ja paluu 1. toukokuuta 2003.

Alun perin Sojuzin rooliksi oli rajoitettu toimia aseman pelastusaluksena. Kun Columbia-sukkula tuhoutui, tilanne muuttui. Sojuz oli pari vuotta ainoa keino päästä avaruuteen.

Malentšenko oli ensimmäinen ihminen, joka meni avaruudessa naimisiin; morsian tosin oli maassa.

## Miehistö
Laukaistiin
*Juri Malentšenko, Venäjän avaruusjärjestö
*Edward Lu, NASA

Palaavat
*Juri Malentšenko
*Edward Lu
*Pedro Duque, ESA, Espanja

## Rata
*Massa 7136 kg
*Perigee 200 km
*Apogee 250 km
*Inklinaatio 51,7°
*Periodi 88,7 min

## Lähteet
Di(2-etyyliheksyyli)ftalaatti

**Di(2-etyyliheksyyli)ftalaatti** (C24H38O4), josta käytetään myös nimiä **DEHP**, **dioktyyliftalaatti** ja **bis(2-etyyliheksyyli)ftalaatti**, kuuluu ftalaattien aineryhmään. Se on huoneenlämmössä olomuodoltaan väritön tai heikosti värillinen viskoosinen neste, jolla tunnusomainen haju. Di(2-etyyliheksyyli)ftalaatin rakennekaava on C6H4(COOC8H17)2, moolimassa 390,6&nbsp;g/mol, sulamispiste −50&nbsp;°C, kiehumispiste 385&nbsp;°C, suhteellinen tiheys 0,986&nbsp;g/cm3, leimahduspiste 215&nbsp;°C o.c., itsesyttymislämpötila 350&nbsp;°C ja CAS-numero 117-81-7. Di(2-etyyliheksyyli)ftalaatti ei liukene veteen.

Suomessa di(2-etyyliheksyyli)ftalaatistä suurin osa (80–90&nbsp;%) käytetään muovien pehmittiminä, mutta viime vuosina sen käyttö on vähentynyt ja sitä on korvattu erityisesti di-isononyyliftalaatilla (DINP) ja di-isodekyyliftalaatilla (DIDP).

Di(2-etyyliheksyyli)ftalaatti on luokiteltu EU:ssa lisääntymisterveydelle vaaralliseksi kemikaaliksi.

## Lähteet

## Aiheesta muualla
*
*PubChem: Diethylhexyl Phthalate 
*Kyoto Encyclopedia of Genes and Genomes (KEGG): Bis(2-ethylhexyl)phthalate 
*Toxin, Toxin-Target Database (T3DB): Di(2-ethylhexyl)phthalate